नरसीजी की बड़ी लड़की कुँवरबाई को विवाह उपरान्त लड़का हुआ। रीति-रिवाज के अनुसार इन्हें छूछक देना चाहिए, पर इनके पास कुछ न था। लड़की ने अपने पिता को कहलवा भेजा कि ‘मेरी सास ताने मारती है, इससे मेरी छाती जलती रहती है, अतः आप छूछक देने आ जाइये।’ लड़की का संदेश पाकर नरसी एक टूटी-सी बैलगाड़ी जोतकर, जहाँ पुत्री ब्याही थी, उस नगर के किनारे पहुँच गए और उसकी सास से पूछवा लिया कि छूछक में क्या-क्या चाहिए। सास गुस्से में बोली, मैं समझ गई कि तेरे पिता यहाँ आकर हँसी कर रहे हैं। अन्त में, खिसियाई सास ने गाँव के सभी स्त्री-पुरुषों-बालकों के सभी तरह के गहने-कपड़े इत्यादि माँग लिये।